Siyaasi Cabdisalaan Yaasiin oo inta badan afka ka dhawra dhalliisha xukumadda madaxweyne Biixi wuxuu sheegay in socdaalka Gaas ee xadgudubka ku ah xuduudaha Somaliland u baahan yahay jawaab adag “Haddii ay Tukaraq ciidan ku soo weerareen imikana dhinac siyaasi ah ayuu(Cabdiwali Gaas) inaga soo weeraray, dadka degaankuna sidaas Tukaraq ayaanay doonayn in dhibaato loo gaysto cid soo dhawaysana laga waayi maayo, haseyeeshee daandaansiga siyaasiga ah ee ay maanta samaysay Puntland ee ay kii Tukaraq ku dartay waxay ila tahay daandaansigaasi jawaab adag adag buu inooga baahan yahay,” Sidaas ayuu yidhi Prof Cabdisalaan.
